Încasările popribile integral vor fi utilizate la plata popririi (exemplu: depunere numerar, orice încasare/transfer de la o persoană fizică indiferent de detaliile plății). Unele încasări pot fi deblocate parțial sau integral, în funcție de detaliile încasării și ordonatorul acestora. Veniturile se pot debloca doar dacă din detaliile încasării reiese natura lor. Încasări ce pot fi deblocate integral, virate de persoane juridice/Instituții ale statului: diurnă, alocații pentru copii - virată doar de către Instituții ale Statului, pensie urmaș pentru minori, indemnizații cu destinație speciala-stabilite prin lege, decont transport etc. Încasări ce pot fi deblocate parțial, virate de persoane juridice/Instituții ale statului: salariu, pensie, avans, lichidare, bonusuri, sporuri, indemnizație, indemnizație creștere copil, etc. Dacă ai orice alt tip de încasare cât timp ai contul poprit, sunt necesare documente care să ateste natură încasării. Documentele trebuie să le depui în original în orice ING Office. În caz contrar, sumele sunt blocate integral și transferate către popritor.